b'\n_START_ARTICLE_\nRodica M\xc4\x83n\xc4\x83il\xc4\x83\n_START_SECTION_\nVia\xc8\x9ba\n_START_PARAGRAPH_\nA urmat cursurile liceale \xc8\x99i universitare la Bucure\xc8\x99ti. Cercet\xc4\x83tor \xc8\x99tiin\xc8\x9bific la Institutul de Fizic\xc4\x83 al Academiei (1957 -1960), apoi la Institutul de Fizica \xc8\x99i Tehnologia Materialelor, devenit Institutul Na\xc8\x9bional de Fizica Materialelor, unde a pus bazele sec\xc8\x9biei de Cercet\xc4\x83ri Structurale prin Difrac\xc8\x9bie R\xc3\xb6ntgen. \xc3\x8e\xc8\x99i sus\xc8\x9bine doctoratul \xc3\xaen 1966, cu o tez\xc4\x83 despre distribu\xc8\x9bia cationilor \xc3\xaen compu\xc8\x99i cu structur\xc4\x83 spinelic\xc4\x83 \xc8\x99i energetica acestei distribu\xc8\x9bii._NEWLINE_Este autoarea a peste 150 de studii ce s-au \xc3\xaendreptat \xc3\xaendeosebi spre semiconductorii amorfi \xc8\x99i lichizi (a elaborat primele modele structurale pentru germaniu, principalul semiconductor amorf), sisteme metal-conductor amorf \xc8\x99i metale amorfe oxidice, superconductori cu temperatur\xc4\x83 critic\xc4\x83 ridicat\xc4\x83, materiale oxidice cu propriet\xc4\x83\xc8\x9bii catalitice, aliaje metalice cvasi-cristaline. Rezultatele cercet\xc4\x83rilor au fost publicate \xc3\xaen Structura semiconductorilor amorfi (1970) \xc8\x99i Difrac\xc8\x9bia razelor X \xc8\x99i a neutronilor (1970), precum \xc8\x99i \xc3\xaen reviste de specialitate din \xc8\x9bar\xc4\x83 \xc8\x99i str\xc4\x83in\xc4\x83tate._NEWLINE_A fost aleas\xc4\x83 ca membru corespondent al Academiei Rom\xc3\xa2ne \xc3\xaen anul 1992.'